Danny Shone

Danny Shone (født 22. mai 1899 i West Derby i Liverpool, død 1974) var en engelsk fotballspiller.

Shone startet sin karriere i amatørklubbene Earle FC og Grayson's før han skrev under en amatørkontrakt med Liverpool i 1915. På grunn av 1. verdenskrig skrev han først under en profesjonell kontrakt med klubben i mai 1921.

Han fikk sin debut for klubben 27. august 1921 i bortekampen på Roker Park mot Sunderland i en kamp Liverpool tapte 0-3. Hans første mål for klubben kom 5. november i bortekampen på Goodison Park mot Everton i Merseyside-derbyet. Kampen endte 1-1. Han var med å vinne liga-mesterskapet for Anfield-klubben denne sesongen selv om han ikke ble regnet som fast på laget.

Året etter fikk han kun en kamp for de røde, og året etterpå 15 kamper. Det var først i sesongen 1924/1925 han for alvor kjempet seg inn på laget i det han var den eneste spilleren i klubben som var involvert i de samtlige 46 kampene Liverpool spilte i denne sesongen.

Han ble i klubben til 1928 da han skrev under for West Ham. Han spilte også for Coventry før han la støvlene på hylla.

 Statistikk 
 Kamper 
 1915-1928: Ligakamper – mål: 76 kamper – 23 mål.
 1915-1931: Totalt kamper – mål: 81 kamper – 26 mål.

 Medaljer 
 1921/1922: Ligavinner 1. Divisjon.

 Se også 
 Statistikk om Liverpool FC.

 Referanser 

 Eksterne lenker 
 Profil på LFChistory.net

Kategori:Engelske fotballspillere
Kategori:Fotballspillere for Liverpool FC
Kategori:Fotballspillere for West Ham United FC
Kategori:Fotballspillere for Coventry City FC
Kategori:Personer fra Metropolitan Borough of Wirral
Kategori:Fødsler i 1892
Kategori:Dødsfall i 1974